《水龙吟·太湖晚泊》
清代·过春山

片帆斜挂西风，水云捲尽秋无际。沙声拥沫，波光弄暝，一痕新际。

散发临流，扣舷长啸，满身空翠。怅钓徒去后，烟波冷落，凭谁唱、渔歌子。

青箬绿蓑容与。倚斜阳、乱山如此。鲈香菰冷，几番付与，眠鸥梦里。

一点閒愁，欲采蘋花，相思谁寄。最难堪此夜，短篷新月，听征鸿唳。

作者简介：清江苏吴县人，字葆中，号湘云。诸生。曾为新、旧《唐书》补遗纠误，未成而卒。惠栋极称之。又工诗。享年仅二十九岁。